**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr.\_\_\_\_\_\_\_\_\_\_\_din 29 .02.2024**

**REFERAT DE APROBARE**

**a proiectului de hotărâre privind prelungirea dreptului de administrare a Colegiului Agricol Traian Săvulescu, asupra imobilului în care se desfășoară activitatea educațională, situat în Târgu Mureș, str. Călărașilor nr.108, înscris în CF nr.124853 Târgu Mureș, nr. cad. 124853 -C1, 124853 -C2, 124853 -C3, 124853 -C4, 124853 -C5, 124853 -C6, Târgu Mureș,**

Prin HCL nr.136/2015 s-a aprobat încheierea protocolului privind trecerea terenurilor și clădirilor în care își desfășoară activitatea unitățile de învățământ preuniversitar de stat din Municipiul Târgu Mureș, în administrarea acestora. În baza protocolului încheiat ce constituia anexa 1 la HCL -ul mai sus mentionat, Colegiul Agricol Traian Săvulescu a procedat la înscrierea dreptului de administrare în cartea funciară, drept care expiră la data de 16 iulie 2025.

 La data de 16 februarie 2024 la nivelul Municipiului Târgu Mureș a fost depusă din partea unității de învățământ în cauză, o solicitare de sprijin, în sensul prelungirii perioadei de valabilitate a protocolului prin care s-a instituit dreptul de administrare asupra terenului si clădirilor în care se desfășoară activitatea educațională, motivat de faptul că:

 In cursul anului 2023, ca urmare a deschiderii liniei de absortie a fondurilor europene prin Ministerul Educației și raportat la modificările aduse Legii Educației Naționale ca urmare a aparitiei Legii nr.198/2023, unitatea de învățământ a accesat proiectul de Excelență în educația Agricolă.

 Intrucât, așa cum am arătat protocolul încheiat de părți cu privire la dreptul de administrare, urmează să expire la data de 16 iulie 2025, in perioada de evaluare a proiectului s-au solicitat o serie de clarificări, printre care si aspecte legate dreptul de administrare/proprietate asupra spatiului in care se desfășoară activitatea educațională care trebuie să fie valabil pe toata perioada de sustenabilitate a proiectului.

 Față de aceasta solicitare si ținând cont de termenele extrem de scurte prevăzute de ghidul de finantare în care trebuie depuse clarificăril,e in vederea accesării fondurilor europene,raportat la dispozitiile art.136 alin.4 din Constituţia României, bunurile proprietate publică sunt inalienabile. Cu toate acestea, în condiţiile legii organice, ele pot fi date în administrare regiilor autonome ori instituţiilor publice sau pot fi concesionate ori închiriate, de asemenea putând fi date în folosinţă gratuită instituţiilor de utilitate publică.

 Dreptul de folosinţă cu titlu gratuit este reglementat atât de noul Cod civil- ca unul din drepturile corespunzătoare proprietatii publice în cuprinsul art.861, art.874, precum şi în cadrul OUG nr.57/2019 privind Codul administrativ cu modificările şi completările ulterioare.

 Chiar dacă prin protocolul încheiat la data de 07.08.2015 privind administrarea terenurilor şi clădirilor în care îşi desfăşoară activitatea unităţile de învăţământ preuniversitar de stat din Municipiul Târgu Mureş, încheiat între Municipiul Târgu Mureş si Colegiul Agricol Traian Săvulescu, urmează să expire la 16 iulie 2025, autoritatea publică locală- în calitate de titular al dreptului de proprietate poate prelungi dreptul de administrare, printr-o hotarâre de Consiliu Local.

 In conformitate cu disp.art.297 din OUG nr.57/2019 privind codul administrativ, darea în administrare sau revocarea unui atare drept cu privire la un imobil aparţinând domeniului public local poate fi făcută prin Hotărâre a Consiliului Local, care va avea şi dreptul de control cu privire la modul de exercitare a dreptului de folosinţă.

 Faţă de această situaţie, considerăm că în conformitate cu disp.art.297 din OUG nr. 57/2019, cu raportare la art.869, respectiv art.874, alin.3 din Codul Civil, se impune supunerea spre aprobare Consiliului Local **prelungirea dreptului de administrare a Colegiului Agricol Traian Săvulescu, asupra imobilului în care se desfășoară activitatea educațională, situat în Târgu Mureș, str. Călărașilor nr.108, înscris în CF nr.124853 Târgu Mureș, nr. cad. 124853 -C1, 124853 -C2, 124853 -C3, 124853 -C4, 124853 -C5, 124853 -C6, Târgu Mureș,** având în vedere că în conformitate cudispozitiile art.129 din OUG nr.57/2019 privind Codul Administrativ, Consiliul Local are iniţiativă şi hotărăşte, în condiţiile legii, în toate problemele de interes local, in conformitate cu alin.6 lit.b din acelasi text normativ *hotărăşte, vânzarea, darea în administrare, concesionarea, darea în folosinţă gratuiă a bunurilor* proprietate publică a a comunei orasului sau municipiului după caz.

Considerăm astfel că există elemente cu caracter obiectiv, care nu au putut fi prevăzute si care au determinat apariţia unei situaţii a cărei reglementare se impune cu celeritate, actul normativ supus dezbaterii îndeplinește cele trei condiții ce justifica discutarea in regim de urgența, respectiv existența unei situații extraordinare, reglementarea să nu poată suferi amânare și urgența să fie motivată în cuprinsul referatului.

 Ataşăm prezentei:

* Adresa Colegiului Agricol Traian Săvulescu Târgu Mureș
* Extras CF.

 Aviz favorabil al

 compartimentului de resort,

 Direcţia Şcoli,

 Ing. Horaţiu Lobonţ

Intocmit.

Mirela Decean

**R O M Â N I A**

 (nu produce efecte juridice)\*

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soós Zoltan**

**H O T Ă R Â R E A nr. .........**

**din ........................................2024**

**privind prelungirea dreptului de administrare a Colegiului Agricol Traian Săvulescu, asupra imobilului în care se desfășoară activitatea educațională, situat în Târgu Mureș, str. Călărașilor nr.108, înscris în CF nr.124853 Târgu Mureș, nr. cad. 124853 -C1, 124853 -C2, 124853 -C3, 124853 -C4, 124853 -C5, 124853 -C6, Târgu Mureș,**

***Consiliul local municipal Târgu Mureş, întrunit în şedinţă ordinară de lucru,***

 Văzând Referatul de aprobare nr.\_\_\_\_\_\_\_\_\_\_\_\_\_\_\_din 29.02.2024, iniţiat de Primarul Municipiului Târgu Mureş, prin Direcţia Şcoli, privind **prelungirea dreptului de administrare a Colegiului Agricol Traian Săvulescu, asupra imobilului în care se desfășoară activitatea educațională, situat în Târgu Mureș, str. Călărașilor nr.108, înscris în CF nr.124853 Târgu Mureș, nr. cad. 124853 -C1, 124853 -C2, 124853 -C3, 124853 -C4, 124853 -C5, 124853 -C6, Târgu Mureș,**

Având în vedere prevederile art. 108 alin.1 lit.a) din OUG nr.57/2019 privind Codul administrativ,

Raportul Comisiilor de specialitate din cadrul Consiliului Local Municipal Târgu Mureş,

Art. 867, Cod civil

În temeiul prevederilor art.129, alin.1, alin. 2 lit.”c” ,alin. 6 lit.a, respectiv alin.7 lit.a, art.139 alin.1, art.297 alin.1 lit.a, art.299, art.300 din OUG nr.57/2019 privind Codul administrativ,

**H o t ă r ă ş t e :**

 **Art. 1**. Se aprobă **prelungirea dreptului de administrare a Colegiului Agricol Traian Săvulescu, asupra imobilului în care se desfășoară activitatea educațională, situat în Târgu Mureș, str. Călărașilor nr.108, înscris în CF nr.124853 Târgu Mureș, nr. cad. 124853 -C1, 124853 -C2, 124853 -C3, 124853 -C4, 124853 -C5, 124853 -C6, Târgu Mureș,**

**Art. 2.** Se aproba înscrierea în cartea funciară a dreptului de administrare pentru o perioadă de 10 ani.

 **Art.3. P**redarea- primirea imobilului prevăzut la art.1 se va face pe bază de protocol încheiat între autoritatea publică locală și Colegiul Agricol Traian Săvulescu Targu Mureș, în termen de 30 de zile de la intrarea în vigoare a prevederilor prezentei hotărâri.

**Art.4** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş, prin Direcţia Şcoli, Colegiul Agricol Traian Săvulescu din Târgu Mureş

 **Art.5.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Art.6**.Prezenta hotarare se comunică:

 - Direcţiei Şcoli,

 - Colegiul Agricol Traian Savulescu Targu Mureș

-

**Viză de legalitate**

**Secretar General al Municipiului Tîrgu Mureş**

**Bordi Kinga**